*APSTIPRINĀTS:*

*pie iepirkuma komisijas*

*2020.gada 25.maija 4.sēdes protokola*

**VAS „Latvijas dzelzceļš”**

**sarunu procedūras ar publikāciju**

**„Signalizācijas, centralizācijas un bloķēšanas ierīču, un to rezerves daļu piegāde”**

**(iepirkuma identifikācijas Nr: 2020/11-IBz)**

(turpmāk – sarunu procedūra)

**Skaidrojums Nr.3**

1. **Jautājums:**

Biežu Krievijas valūtas kursa izmaiņu dēļ| tiek piedāvāts izskatīt iespēju noteikt 50 dienu piedāvājuma spēkā esamības termiņu.

1. **Komisijas atbilde:**

Piedāvājuma derīguma termiņš netiek mainīts, tas ir tāds kā noteikts nolikuma 1.5.punktā: “100 (viens simts) dienas no piedāvājuma atvēršanas dienas”. Piedāvājuma iesniedzējam jāizvērtē visi riski.

1. **Jautājums:**

Konkursa rezultāti tiek noteikti katrai specifikācijas daļai.

p.4.2.1 nolikuma noteikums attiecas uz pretendenta specifikācijas vairākām daļām vai katrai daļai atsevišķi jeb visai līguma summai, par kuru komisija lems slēgt līgumu ar pretendentu?

1. **Komisijas atbilde:**

Sarunu procedūras nolikuma 4.2.1.punkta nosacījums: “*pretendenta gada finanšu vidējais apgrozījums pēdējo 3 (trīs) gadu laikā ir 2 (divas) reizes lielāks par piedāvāto līgumcenu*” nosaka, ka pretendenta gada vidējam finanšu apgrozījumam jābūt divas reizes lielākam par attiecīgā iesniedzēja piedāvāto cenu, katrā daļā atsevišķi, jo uzvarētājs tiks noteikts atbilstoši nolikuma 5.1.punkta prasībai: “*sarunu procedūras nolikuma prasībām atbilstošs piedāvājums ar viszemāko cenu par katru sarunu procedūras priekšmeta daļu pilnā apjomā*”.

1. **Jautājums:**

Dēļ koronavīrusa pandēmijas rūpnīcas daļēji nestrādā un nevar savlaicīgi sniegt informāciju, lūdzu pārcelt piedāvājumu iesniegšanas termiņu uz 2020.gada 10.jūniju.

**3. Komisijas atbilde:**

Iepirkuma komisija piekrīt pagarināt termiņu līdz 2020.gada 10.jūnijam plkst.9.30 un attiecīgi tiek veikti grozījumi nolikuma 1.4.1., 1.4.2. un 1.6.1.punktos.